| **№** | **Дата на получаване** | **Въпрос** | **Разяснения от СНД** |
| --- | --- | --- | --- |
| **Дата на разясненията от СНД: 07.07.2023 г.** | | | |
| 5. | 27.06.2023 г. | Уважаеми дами и господа,  Бихме искали да зададем следните въпроси:   1. Доколкото в условията за канидатстване, т. 6.1, подточка 6) е посочено, че "Кандидатът, включително с предприятията, с които кандидатът образува група предприятия, и има/т приключили най-малко три финансови години, е/са реализирало/и нетни приходи от продажби общо за 2020-та, 2021-ва и 2022-ра финансови години, в зависимост от категорията на предприятието-кандидат" следва ли при изчисляване на наличния оборот за 2020, 2021 и 2022 да се вземат предвид само оборотите на предприятието-кандидат или съвкупността на оборотите на всички свързани предприятия, с които кандидадът формира група и така да се изчислява минималният праг за допустимост за съответната категория? 2. В случай на отрицателен отговор (т.е. гледат се оборотите на индивидуално ниво само за кандидата), то въпросното предприятие-кандидат е регистрирано преди повече от 5 години и съответно има приключени финансови 2019, 2020, 2021 и 2022г. По смисъла на чл. 3 и чл.4 от ЗМСП дружеството е категория малко предприятие на база всички налични свързани предприятия и партньори. Съгласно насоките кандидати „малки“ предприятия следва да са реализирали общо нетни приходи за продажби за 2020, 2021 и 2022г. в размер на минимум 750 000лв. и съответно само за 2022г. да е наличен оборот от минимум 187 000лв. В конкретният случай предприятието-кандидат е реализирало драстично по-ниски обороти както общо за трите години, така и само за 2022г.   В същото време компанията е собственик и оператор на индустриален парк, който е регистриран през 2023г., т.е. попада в обхвата на Компонент 2 за нови и в процес на изграждане индустриални паркове/зони, създадени след 28.04.2022 г. Молим за потвърждение дали посоченото предприятие е допустим кандидат ?   1. Кандидат новосъздадена индустриална зона разполага с одобрен специализиран ПУП – ПП. Самата индустриална зона е регистрирана като високо-технологичен парк, тъй като общата площ е под 300 дка. В действащият ПУП е упоменато , че предназначението на отделните терени е за складово-промишлени нужди. Необходимо ли е презаверяване на съществуващия ПУП-ПП, в който изрично да бъде вписано, че предназначението на територията е за високо-технологични производства (съгласно регистрацията на индустриалния парк)? 2. Кандидат планира реконструкция/изграждане на подстанции за преобразуване от високо към средно и/или ниско напрежение. Самите подстанции ще са разположени изцяло на територията на индустриалната зона, т.е. по същество представляват вътрешна инфраструктура. В същото време мрежовите инсталации от и до подстанциите са изцяло собственост на съответното ЕРП в региона, като трайна практика е при изграждането на подобни подстанции в последствие те да се придобият отново от същите ЕРП. Последното би било в разрез с програмата, тъй като довеждащата инфраструктура не е част от територията на парка. Молим за разяснения относно създалият се казус и как следва да бъде тълкувано изграждането/реконструкция на подстанции на територията на индустриалната зона, за които обаче ЕРП ще претендира за собственост в последствие. Допустим разход ли е в хипотеза, че ЕРП придобие новоизградената подстанция, която обаче се намира в рамките на парка?   В условия на евентуалност, допустим разход ли е в хипотеза, че на ЕРП бъде учредено ограничено вещно право за ползване и разпореждане с новоизградената подстанция, която обаче се намира в рамките на парка?  Благодарим предварително! | 1) Видно от цитирания текст на т. 6) и т. 7) от раздел 6 „Допустими кандидати“, подраздел 6.1 „Критерии за допустимост на кандидатите“ от Условията за кандидатстване (УК), изискванията за нетни приходи от продажби общо за 2020, 2021 и 2022 г., съответно за 2022 г., се отнасят за **кандидата, *„включително с предприятията, с които кандидатът образува група предприятия“.*** В този смисъл, реализираните нетни приходи от продажби се формират на ниво група предприятия.  2) Виж отговора по т. 1).  Следва да имате предвид, че определянето на категорията предприятие (МСП или голямо), към която са относими съответните изисквания за финансов капацитет (нетни приходи от продажби), също се извършва не индивидуално за кандидата, а на ниво група предприятия, отчитайки всички отношения на свързаност и партньорство, съгласно „Указания за попълване на Декларацията за обстоятелствата по чл. 3 и чл. 4 от Закона за малките и средните предприятия“ към Приложение № 5: Декларация за обстоятелствата по чл. 3 и чл. 4 от ЗМСП.  По отношение на разделението на бюджета на инвестицията на Компонент 1 и Компонент 2, то е релевантно към датата на създаване на съответния индустриален парк/зона (преди или след 28.04.2022 г.), но не и на оператора-кандидат, т.е. и по двата компонента могат да кандидатстват оператори със и без приключила една или повече финансови години.  3) Предназначението на имотите, разположени на територията на индустриалната зона/парк, следва да бъде съобразно действащата нормативна уредба, в частност чл. 112 от ЗУТ, както и да отговаря на изискването в т. 8.2 „Допустими категории дейности“ от УК, а именно: предназначението на имотите, разположени на територията на индустриалната зона/парк, следва да бъде за производствени дейности, като се допускат урегулирани поземлени имоти и с друго предназначение – за спомагателни и обслужващи дейности, свързани с функционирането на парка, включително за движение и транспорт и за друга техническа инфраструктура, за общественообслужващи дейности, за озеленени площи и др.  4) Съгласно чл. 64, ал. 1, т. 4 от ЗУТ, елементи на довеждаща техническа инфраструктура са разпределителните проводи и разпределителните устройства и съоръженията към тях (трансформаторни постове, електрически подстанции, пречиствателни станции за питейни и отпадъчни води, понижителни и разпределителни станции и др.), включително присъединителните проводи към сградните инсталации и общите средства за измерване.  Видно от горното, планираните за реконструкция/изграждане подстанции за преобразуване от високо към средно и/или ниско напрежение би следвало да са елемент от довеждащата техническа инфраструктура, за изграждането на които собственикът на парка трябва да учреди необходимите вещни права, съгласно ЗУТ, в полза на компетентния Партньор. |